Võimur  peab suutma oma ümbritsevatesse sisendada harrast austust, kohutavat hirmu ja olema täielikult ettearvamatu oma tegevuses. Niipea, kui ta seda üliinimlikku taset ei suuda hoida, on ta troonilt tõugatud.  Suur võim on osaliselt ka jumalik kategooria, mis nõuab surelikult ja ekslikult inimestelt jumalikke omadusi. Vahel harva taevas pärjab üksikuid inimesi mõneks ajaks selliste omadustega...Nende nimed raiutakse kuldtähtedega ajalukku. Neist kujunevad legendid ja eeskujud järgnevatele põlvedele.